5.10.2022
MT
Il-Ġurnal Uffiċjali tal-Unjoni Ewropea
L 258/287
23.
Jinnota l-isforzi tal-Istitut biex jiżgura post tax-xogħol kosteffettiv u li ma jagħmilx ħsara lill-ambjent; jilqa’ l-fatt li l-Istitut ħatar uffiċjal ekoloġiku biex jaħdem ħalli jnaqqas l-impatt tal-operazzjonijiet tiegħu fuq l-ambjent; iħeġġeġ lill-Istitut jikkondividi l-isfidi u t-tagħlimiet meħuda min-Network tal-Aġenziji tal-UE; jinnota t-titjib li għamel l-Istitut fir-rigward tat-tixrid tar-riżultati tar-riċerka tiegħu mal-pubbliku u fir-rigward tal-komunikazzjoni malpubbliku permezz tal-media soċjali u ta’ mezzi oħra tal-media;
24.
Jitlob li l-binjiet jiġu mmodernizzati sabiex jissodisfaw l-istandards ta’ emissjonijiet żero, b’mod partikolari billi jiġu installati pannelli solari fuq il-binjiet kollha li jappartjenu lill-Istitut;
25.
Ifakkar fl-importanza li tiżdied id-diġitalizzazzjoni tal-Istitut f’termini ta’ operazzjoni u ġestjoni interni u l-importanza li titħaffef id-diġitalizzazzjoni tal-proċeduri; jisħaq fuq il-ħtieġa li l-Istitut ikompli jkun proattiv f’dak ir-rigward sabiex jiġi evitat akkost ta’ kollox distakk diġitali bejn l-aġenziji tal-Unjoni; jiġbed l-attenzjoni, madankollu, għall-ħtieġa li jittieħdu l-miżuri ta’ sigurtà kollha meħtieġa biex jiġi evitat kwalunkwe riskju għassigurtà online tal-informazzjoni pproċessata; jistieden lill-Istitut jiżviluppa l-politika tiegħu dwar iċ-ċibersigurtà aktar malajr u japplikaha mingħajr dewmien;
26.
Jirreferi, rigward kummenti oħrajn ta’ natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-4 ta’ Mejju 2022 (5) dwar il-prestazzjoni, il-ġestjoni finanzjarja u l-kontroll tal-aġenziji.
(5) Testi adottati, P9_TA(2022)0196.